CELEX: 22012D0176
Language: mt
Date: 2012-09-28 00:00:00
Title: Deċiżjoni tal-Kumitat Konġunt taż-ŻEE Nru 176/2012 tat- 28 ta’ Settembru 2012 li temenda l-Anness XIII (Trasport) għall-Ftehim ŻEE

13.12.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 341/29
               
            DEĊIŻJONI TAL-KUMITAT KONĠUNT TAŻ-ŻEE
      Nru 176/2012
      tat-28 ta’ Settembru 2012
      li temenda l-Anness XIII (Trasport) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII għall-Ftehim kien emendat bid-Deċiżjoni tal-Kumitat Konġunt għaż-ŻEE Nru 135/2012 tat-13 ta’ Lulju 2012 (1).
               
            
                  (2)
               
               
                  Id-Deċiżjoni tal-Kummissjoni 2011/291/UE tas-26 ta’ April 2011 dwar speċifikazzjoni teknika għall-interoperabilità fir-rigward tas-subsistema “Lokomotivi u vetturi ferrovjarji għat-trasport tal-passiġġieri” tas-sistema konvenzjonali trans-Ewropea tal-ferroviji (2) għandha tiġi inkorporata fil-Ftehim,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim għandu jiġi emendat kif ġej:
      
                  1.
               
               
                  Dan li ġej għandu jiżdied fil-punt 37db (id-Deċiżjoni tal-Kummissjoni 2008/163/KE):
                  “, kif emendat permezz ta’:
                  
                              —
                           
                           
                              
                                 32011 D 0291: Id-Deċiżjoni tal-Kummissjoni 2011/291/UE tat-26 ta’ April 2011 (ĠU L 139, 26.5.2011, p. 1).”
                           
                        
            
                  2.
               
               
                  Dan li ġej għandu jiddaħħal wara l-punt 37dh (id-Deċiżjoni tal-Kummissjoni 2011/274/UE):
                  
                              “37di.
                           
                           
                              
                                 32011 D 0291: id-Deċiżjoni tal-Kummissjoni 2011/291/UE tas-26 ta’ April 2011 dwar speċifikazzjoni teknika għall-interoperabilità fir-rigward tas-subsistema ‘Lokomotivi u vetturi ferrovjarji għat-trasport tal-passiġġieri’ tas-sistema konvenzjonali trans-Ewropea tal-ferroviji (ĠU L 139, 26.5.2011, p. 1).
                              Id-dispożizzjonijiet tad-Deċiżjoni, għall-finijiet tal-Ftehim preżenti, għandhom jinqraw bl-addattamenti li ġejjin:
                              
                                          (a)
                                       
                                       
                                          Dan li ġej għandu jiżdied fit-Taqsima 7.3.2.3 tal-Anness għad-Deċiżjoni:
                                          ‘Każ speċifiku tan-Norveġja
                                          
                                          (“P”) Għal aċċess mhux ristrett għan-netwerk Norveġiża l-unitajiet għandhom jibqgħu fil-kejl kinematiku NO1. Linji li jaċettaw kejl ikbar huma speċifikati fid-Dikjarazzjoni tan-Netwerk.
                                          Dan ma jxekkilx l-aċċess tal-materjal fuq ir-roti konformi mat-TSI għan-netwerk nazzjonali.’
                                       
                                    
                                          (b)
                                       
                                       
                                          It-taqsima li ġejja għandha tiżdied wara s-Sezzjoni 7.3.2.13 tal-Anness għad-Deċiżjoni:
                                          
                                                      ‘7.3.2.13 bis
                                                   
                                                   
                                                      Il-fattur tal-enerġija (4.2.8.2.6)
                                                      
                                                         Każ speċifiku tan-Norveġja
                                                      
                                                      (“P”) Għal tħadim mhux ristrett fuq in-netwerk Norveġiża, dan li ġej japplika għall-unitajiet tal-ġbid elettriku:
                                                      
                                                                  —
                                                               
                                                               
                                                                  Il-fattur tal-enerġija kapaċitattiva m’għandux ikun inqas minn 0,95 meta l-vultaġġi tal-linji ta’ kuntatt ikunu iktar minn 16,5 kV meta l-unità tal-ġbid tkun qed tikkonsma l-enerġija b’mod attiv.
                                                               
                                                            
                                                                  —
                                                               
                                                               
                                                                  L-enerġija kapaċitattiva m’għandhiex taqbeż is-60 kVAr meta l-unità tal-ġbid tiġġenera mill-ġdid l-enerġija.
                                                               
                                                            
                                                                  —
                                                               
                                                               
                                                                  Il-fattur tal-enerġija induttiva m’għandux ikun inqas minn 0,95 meta l-vultaġġi tal-linji ta’ kuntatt ikunu inqas minn 16,5 kV meta l-unità tal-ġbid tiġġenera mill-ġdid l-enerġija.’
                                                               
                                                            
                                                
                                    
                                          (c)
                                       
                                       
                                          Dan li ġej għandu jiżdied fit-Taqsima 7.3.2.16 tal-Anness għad-Deċiżjoni:
                                          ‘Każ speċifiku tan-Norveġja
                                          
                                          (“T”) Dan il-każ speċifiku hu applikabbli għal unitajiet li joperaw fuq linji b’sistema katenarja mhux aġġornata. Linji ma’ sistema katenarja konformi mat-TSI huma indikati fid-dikjarazzjoni tan-netwerk.
                                          Il-ġeometrija tal-parti ta’ fuq tal-pantografu għandha tkun skont EN 50367:2011 Figure B.6 (1 800 mm).’
                                       
                                    
                                          (d)
                                       
                                       
                                          It-taqsima li ġejja għandha tiddaħħal wara t-taqsima 7.3.2.16 tal-Anness għad-Deċiżjoni:
                                          
                                                      ‘7.3.2.16 bis
                                                   
                                                   
                                                      Forza statika tal-kuntatt tal-pantografu (4.2.8.2.9.5)
                                                      
                                                         Każ speċifiku tan-Norveġja
                                                      
                                                      (“P”) Dan il-każ speċifiku hu applikabbli għal unitajiet li joperaw fuq linji b’sistema katenarja mhux aġġornata. Linji ma’ sistema katenarja konformi mat-TSI huma indikati fid-dikjarazzjoni tan-netwerk.Meta weqfin, il-pantografi għandu jkollhom forza statika tal-kuntatt ta’ 55 N.’
                                                   
                                                
                                    
                                          (e)
                                       
                                       
                                          Dan li ġej għandu jiżdied fit-Taqsima 7.3.2.17 tal-Anness għad-Deċiżjoni:
                                          ‘Każ speċifiku tan-Norveġja
                                          
                                          (“P”) Dan il-każ speċifiku hu applikabbli għal unitajiet li joperaw fuq linji b’sistema katenarja mhux aġġornata. Linji b’sistema katenarja konformi mat-TSI huma indikati fid-dikjarazzjoni tan-netwerk.
                                          Barra r-rekwiżiti tat-TSI, il-pantografi għandhom ikunu konformi ma’ kurva ibbażata fuq il-formola li ġejja: Fm = 0,00097v2 + 55, b’tolleranza ta’ ± 10 %.’
                                       
                                    
                                          (f)
                                       
                                       
                                          Dan li ġej għandu jiżdied fit-Taqsima 7.4 tal-Anness għad-Deċiżjoni:
                                          ‘Kondizzjonijiet speċifiċi għan-Norveġja
                                          
                                          (“P”) Għal aċċess mhux ristrett tal-materjal fuq ir-roti fin-netwerk Norveġiża taħt kondizzjonijiet xitwin, għandu jintwera li l-materjal fuq ir-roti jissodisfa r-rekwiżiti li ġejjin:
                                          
                                                      —
                                                   
                                                   
                                                      Għandha tintgħażel iż-żona tat-Temperatura T2 kif speċifikat fil-klawżola 4.2.6.1.2.
                                                   
                                                
                                                      —
                                                   
                                                   
                                                      Għandhom jintgħażlu l-kondizzjonijiet ta’ borra, ġlata u silġ kif speċifikat fil-klawżola 4.2.6.1.5.’ ”
                                                   
                                                
                                    
                        
            Artikolu 2
      It-testi tad-Deċiżjoni 2011/291/UE bil-lingwa Islandiża u dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fid-29 ta’ Settembru 2012, sakemm i n-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-28 ta’ Settembru 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 309, 8.11.2012, p. 16.
      
         (2)  ĠU L 139, 26.5.2011, p. 1.
      
         (*)  L-ebda rekwiżiti kostituzzjonali ma huma indikati.